น้องชายได้เป็นหวัด เมื่อวันที่5 ก็ไม่ได้แยกกันนอน วันที่8 หนูมีอาการปวดตามตัว มีไข้สูง ไอ จาม หลังจากกินยาก็ไม่มีไข้ แต่ ไอ มีน้ำมูก มีเสมหะ กินยาแก้ไอ ไอลดลง จนหายไอ และมีเสมหะ ปัจจุบัน ยังมีอาการคัดจมูก น้ำมูก มีเสมหะในลำคอ แต่ไม่ไข้ แล้ว มีอาการปวดหัวข้างเดียว ลามมาถึงจมูก ปวดตา เป็นบางครั้ง
สวัสดีค่ะ อาการปวดเมื่อยตามตัว ไข้สูง ไอ มีน้ำมูก มีเสมหะดังกล่าวมานั้น อาจจะเกิดจาก การติดเชื้อในลำคอไม่ว่าจะเป็นการติดเชื้อไวรัส เชื้อแบคทีเรียชนิดใดๆ การมีต่อมทอนซิลอักเสบ การมีไซนัสอักเสบซึ่งอาจปวดตามใบหน้าและโพรงจมูกได้มากส่วนจะเป็นเชื้อก่อโรคใดนั้น อาจจะต้องตรวจร่างกาย ส่งเสมหะไปตรวจเพิ่มเติมร่วมด้วย โดยหากมีประวัติคนใกล้ตัวมีอาการเหมือนกัน หรือมีประวัติสัมผัสผู้ที่ได้รับการยืนยันว่าเป็นโรคโควิด หรือมีประวัติเดินทางไปสถานที่เสี่ยง สถานบันเทิง ควรรีบไปพบแพทย์เพื่อตรวจหาโรคตอนนี้ควรหลีกเลี่ยงการไปที่ชุมชน ใส่หน้ากากอนามัยไว้ตลอดเวลา รับประทานยารักษาตามอาการได้ ดื่มน้ำมากๆ พักผ่อนให้เพียงพอ ถ้ามีอาการหอบเหนื่อย หายใจไม่ทัน ไข้สูง ให้รีบไปพบแพทย์